CELEX: 62009TA0464
Language: sk
Date: 2011-05-12 00:00:00
Title: Vec T-464/09: Rozsudok Všeobecného súdu z  12. mája 2011 — Komisia/New Acoustic Music a Hildibrandsdottir ( „Arbitrážna doložka — Zmluva o finančnej pomoci uzatvorená na základe rámcového programu ‚Kultúra 2000‘ — Realizácia akcie ‚European Music Roadwork‘ — Nevykonanie zmluvy — Vrátenie časti sumy vyplatených záloh — Čiastočná neprípustnosť žaloby — Rozsudok pre zmeškanie — Právna pomoc“ )

25.6.2011   
            
            
               SK
            
            
               Úradný vestník Európskej únie
            
            
               C 186/23
            
         Rozsudok Všeobecného súdu z 12. mája 2011 — Komisia/New Acoustic Music a Hildibrandsdottir
   (Vec T-464/09) (1)
   
   (Arbitrážna doložka - Zmluva o finančnej pomoci uzatvorená na základe rámcového programu ‚Kultúra 2000‘ - Realizácia akcie ‚European Music Roadwork‘ - Nevykonanie zmluvy - Vrátenie časti sumy vyplatených záloh - Čiastočná neprípustnosť žaloby - Rozsudok pre zmeškanie - Právna pomoc)
   2011/C 186/42
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: A.-M. Rouchaud-Joët a N. Bambara, splnomocnení zástupcovia, za právnej pomoci C. Erkelens, advokát)
   
      Žalovaní: New Acoustic Music Association (Orpington, Spojené kráľovstvo) a Anna Hildur Hildibrandsdottir (Orpington, Spojené kráľovstvo)
   
      Predmet veci
   
   Návrh Komisie podľa arbitrážnej doložky v zmysle článku 238 ES, ktorým sa domáha, aby bola zaviazaná New Acoustic Music Association a pani Hildibrandsdottir na vrátenie časti sumy vyplatených záloh, ako aj na úhradu úrokov z omeškania, v rámci realizácie zmluvy č. 2003-1895/001-001 na vykonanie akcie „CLT2003/A1/GB-317 — European Music Roadwork“ na základe rámcového programu „Kultúra 2000“, zriadeného rozhodnutím Európskeho parlamentu a Rady č. 508/2000/ES zo 14. februára 2000, ktoré zavádza program Kultúra 2000 (Ú. v. ES L 63, s. 1; Mim. vyd. 16/001, s. 97)
   
      Výrok rozsudku
   
   
               1.
            
            
               Žaloba je neprípustná v rozsahu, v akom smeruje proti New Acoustic Music Association.
            
         
               2.
            
            
               Anna Hildur Hildibrandsdottir je povinná vrátiť Európskej komisii ako členka partnerstva New Acoustic Music Association sumu 31 136,23 eura zvýšenú o úroky z omeškania v sadzbe 7,70 % za rok od 14. januára 2008 až do úplného splatenia dlhu.
            
         
               3.
            
            
               A. H. Hildibrandsdottir je povinná nahradiť trovy konania.
            
         
               4.
            
            
               Žiadosť o právnu pomoc A. H. Hildibrandsdottirovej sa zamieta.
            
         
      (1)  Ú. v. EÚ C 51, 27.2.2010.